སྲིད་སྐྱོང་བློ་བཟང་སེང་གེ་མཆོག་ནས་ཐུགས་གསོའི་གསུང་འཕྲིན་ཞིག་ཕུལ་བའི་ནང་།ཇོན་མེག་ཁན་ལགས་ཀྱིས་འགྲོ་བ་མིའི་ཐོབ་ཐང་ཆེད་འཐབ་རྩོད་བྱེད་དགོས་པའི་སྙིང་པོ་དེ་ཤེས་ཀྱི་ཡོད།དམ་པ་ཁོང་གིས་དཔེ་དེབ་ཅིག་ལས་ཚིག་ཀློག་པ་ཙམ་མ་ཡིན་པར།རང་ཉིད་ཀྱི་ཤ་ཁྲག་རུས་གསུམ་ཨ་རི་དང་།ལྷག་པར་དུ་རྒྱལ་སྤྱིའི་འགྲོ་བ་མིའི་ཐོབ་ཐང་དང་དམངས་གཙོའི་ཆེད་བློས་གཏོང་གནང་ཡོད།ང་རང་བོད་མིའི་སྒྲིག་འཛུགས་ཀྱི་སྲིད་སྐྱོང་ཡིན་པའི་ཆ་ནས་སྐབས་འདིར་འཛམ་གླིང་གི་དབུ་འཁྲིད་མང་པོ་ཞིག་གིས་ང་ལ་ཐུག་པར་གཡོལ་ཐབས་གནང་གི་ཡོད་ཀྱང་།སྐུ་ཞབས་ཇོན་མེག་ཁན་མཆོག་གིས་དུས་རྟག་ཏུ་སྤྲོ་སེམས་འཁོལ་བའི་ངང་ནས་ང་ལ་ཐུག་འཕྲད་གནང་གི་རེད།